CELEX: 62016TN0907
Language: hu
Date: 2016-12-22 00:00:00
Title: T-907/16. sz. ügy: 2016. december 22-én benyújtott kereset – Schwenk Zement kontra Bizottság

27.2.2017   
            
            
               HU
            
            
               Az Európai Unió Hivatalos Lapja
            
            
               C 63/33
            
         2016. december 22-én benyújtott kereset – Schwenk Zement kontra Bizottság
   (T-907/16. sz. ügy)
   (2017/C 063/45)
   Az eljárás nyelve: német
   
      Felek
   
   
      Felperes: Schwenk Zement KG (Ulm, Németország) (képviselők: U. Soltész, M. Raible és G. Wecker ügyvédek)
   
      Alperes: Európai Bizottság
   
      Kérelmek
   
   A felperes azt kéri, hogy a Törvényszék:
   
               —
            
            
               semmisítse meg a megtámadott határozatot,
            
         
               —
            
            
               a Bizottságot kötelezze a felperes költségeinek viselésére.
            
         
      Jogalapok és fontosabb érvek
   
   A jelen megsemmisítés iránti kereset a 2016. október 10-i C(2016) 6591 final bizottsági határozat (M.7878 – HeidelbergCement/Schwenk/Cemex Hungary/Cemex Croatia ügy [HL 2016. C 374., 1. o.]) ellen irányul.
   Keresete alátámasztása érdekében a felperes két jogalapra hivatkozik.
   
               1.
            
            
               Első jogalap: az adott esetben a 139/2004/EK rendelet szerinti egységes jogalkalmazásról szóló [helyesen: rendelet szerinti jogalkalmazásról szóló, egységes szerkezetbe foglalt] bizottsági közlemény (a továbbiakban: a jogalkalmazásról szóló, egységes szerkezetbe foglalt közlemény) 147. pontjával összefüggésben értelmezett, a 139/2004/EK rendelet (1) 1. cikkének megsértése
               A felperes az első jogalap keretében előadja, hogy a Bizottságnak a vitatott összefonódás vizsgálatára nincs hatásköre. Amennyiben ugyanis a felperest – helyesen – nem tekintették volna az összefonódásban részt vevő vállalkozásnak, a 139/2004/EK rendelet 1. cikkében előírt, a forgalomra vonatkozó küszöbértékekkel kapcsolatos követelmények nem teljesültek volna.
            
         
               2.
            
            
               Második jogalap: az indokolási kötelezettség megsértése
               A felperes e tekintetben azt kifogásolja, hogy a Bizottság utalt ugyan a jogalkalmazásról szóló, egységes szerkezetbe foglalt közlemény 147. pontjában foglalt kivétel fennállására, azonban nem bizonyította, hogy ennek feltételei ténylegesen fennállnak.
            
         
      (1)  A vállalkozások közötti összefonódások ellenőrzéséről szóló, 2004. január 20-i 139/2004/EK tanácsi rendelet (HL 2004. L 24., 1. o.; magyar nyelvű különkiadás 8. fejezet, 3. kötet, 40. o.).